Օքսանա Ֆանդերա

Օքսանա Օլեգովնա Ֆանդերա (, ), կինոյի և թատրոնի ռուս դերասանուհի։

Կենսագրություն
Օքսանա Ֆանդերան ծնվել է 1967 թվականի նոյեմբերի 7-ին Օդեսայում։ Հայրը՝ դերասան Օլեգ Ֆանդերան, կիսով ուկրաինացի է, կիսով՝ գնչու, իսկ մայրը հրեա է։ 1960-ական թվականներին Օլեգ Ֆանդերան եղել է Օդեսայի Ա. Իվանովի անվան ռուսական դրամատիկական թատրոնի դերասան, 1970-ական թվականների սկզբին տեղափոխվել է Խաբարովսկ, աշխատել է Ուսուրիյսկում՝ Կարմիր դրոշի արևելյան ռազմական շրջանի թատրոնում։ Երբ Օքսանա Ֆանդերան եղել է տասնչորս տարեկան, նրա մայրն ամուսնացել է երկրորդ անգամ, և նրանք տեղափոխվել են Մոսկվա։

1988 թվականին Օքսանա Ֆանդերան զբաղեցրել է երկրորդ տեղը «Մոսկվայի գեղեցկուհի» մրցույթում, որ առաջին գեղեցկության մրցույթն էր Խորհրդային Միությունում։

1993 թվականին Օքսանա Ֆանդերան ավարտել է Ռուսաստանի թատերական արվեստի համալսարանը (Անատոլի Վասիլևի արվեստանոց)։

Օքսանա Ֆանդերայի առավել նշանակալի կինոդերերից են իր ամուսնու՝ ռեժիսոր Ֆիլիպ Յանկովսկու «Շարժման մեջ» (), «Պետական խորհրդական» () և «Քարե գլուխ» () ֆիլմերում մարմնավորած կերպարները։

Ընտանիք 
 Հայրը՝ դերասան Օլեգ Ֆանդերա (1934-2002), Ռուսաստանի ժողովրդական արտիստ,
 Ամուսինը՝ Ֆիլիպ Յանկովսկի (ծնվել է 1968 թվականի դեկտեմբերի 10-ին), ռուս դերասան, կինոռեժիսոր, խորհրդային դերասան Օլեգ Յանկովսկու որդին։ Ամուսնացել են 1990 թվականին.
 Որդի՝ Իվան Յանկովսկի (ծնվել է 1990 թվականի հոկտեմբերի 30-ին Մոսկվայում), ռուս դերասան, սովորել է Մոսկվայի միջազգային կինոդպրոցում, 2013 թվականին ավարտել է Ռուսաստանի թատերական արվեստի համալսարանը (Սերգեյ Ժենովիչի արվեստանոց) և ընդունվել Մոսկվայի «Թատերական արվեստի ստուդիա» թատրոն։ Նկարահանվել է «Արի ինձ տեսնելու» (, Հրեշտակ), «Ինդիգո» (Անդրեյ կալյաև), «Дама Пик» (Պավել Լունգին),
 Դուստր՝ Ելիզավետա Յանկովսկայա (ծնվել է 1995 թվականի մայիսի 1-ին), սովորել է Մոսկվայի գեղարվեստական ակադեմիական թատրոնի դպրոց-ստուդիայում։

Արվեստ

Ֆիլմագրություն

Այլ 
2014 թվականի հոկտեմբերի 3-4-ը Օքսանա Ֆանդերան մասնակցել է «Կարենինա։ Կենդանի հրատարակություն» միջազգային օնլայն մարաթոնին, որ կազմակերպել էր Լև Տոլստոյի «Յասնայա Պոլյանա» տոն-թանգարանը «Google» ընկերության հետ համատեղ. առաջին անգամ յոթ հարյուր մարդ աշխարհի տարբեր երկրներից ու քաղաքներից ուղիղ եթերում երեսուն ժամ կարդացին «Աննա Կարենինա» վեպը։

2015 թվականի սեպտեմբերի 25-ին դերասանուհին մասնակցել է Անտոն Չեխովի ստեղծագործությունների թատերականացված օնլայն ընթերցանությանը, որ կոչվում էր «Չեխովը կենդանի է» ():

Մրցանակներ և անվանակարգեր 
 2006 – ներկայացվել է «MTV Russia Movie Awards» մրցանակի «Կնոջ լավագույն դերակատարում» և «Լավագույն համբույր» (Կոնստանտին Խավենսկու հետ, ֆիլմ «Պետական խորհրդական»),
 2011 – ներկայացվել է Ռուսաստանի կինոգետների ու կինոքննադատների գիլդիայի «Սպիտակ փիղ» մրցանակի «Կնոջ լավագույն գլխավոր դերի համար» (ֆիլմ «Որջի լույսերը»),
 2012 – ստացել է Չեբոքսարիի V միջազգային կինոփառատոնի մրցանակ «Կնոջ դերի լավագույն կատարման համար» (ֆիլմ «Որջի լույսերը»),
 2012 – ներկայացվել է «Նիկա» մրցանակի «Կնոջ լավագույն դերակատարման համար» (ֆիլմ «Որջի լույսերը»)։

Փաստեր 
 Օքսանա Ֆանդերան՝ որպես քարտուղարուհի-մեքենագրուհի, աշխատել է Վյաչեսլավ Զայցևի Մոսկվայի նորաձևության տանը։

Ծանոթագրություններ

Արտաքին հղումներ 
 Օքսանա Ֆանդերա. կենսագրություն, ֆիլմագրություն  // ruskino.ru

Ռուս դերասանուհիներ
Ռուս կինոդերասանուհիներ
Ռուսաստանի թատերական արվեստի ինստիտուտի շրջանավարտներ
Թատրոնի դերասանուհիներ